laion/Wikipedia-Exotic huggingface dataset:
ნგუენ თი დინი

ნგუენ თი დინი (ვიეტ. Nguyễn Thị Định; დ. 15 მარტი, 1920 — გ. 26 აგვისტო, 1992) — ვიეტნამელი ხალხის ეროვნულ-განმათავისუფლებელი მოძრაობის მოღვაწე ქალი. 1987 წლიდან გარდაცვალებამდე იყო ვიეტნამის სოციალისტური რესპუბლიკის ვიცე-პრეზიდენტი. ვიეტნამის სახალხო არმიის გენერალ-მაიორი. დაიბადა გლეხის ოჯახში. 18 წლისა ჩაება რევოლუციურ მოძრაობაში. 1939 წლიდან 1943 წლამდე პატიმარი იყო. აქტიურად მონაწილეობდა ვიეტნამის (1945) აგვისტოს რევოლუციაში. სამხრეთ ვიეტნამის განთავისუფლებისათვის ბრძოლის პერიოდში იყო სამხრეთ ვიეტნამის განთავისუფლებისათვის ქალთა კავშირის თავმჯდომარე და სამხრეთ ვიეტნამის განთავისუფლების შეიარაღებული ძალების მთავარსარდლის მოადგილე, სამხრეთ ვიეტნამის განთავისუფლების ეროვნული ფრონტის ცკ-ის თავმჯდომარე. „ხალხთა შორის მშვიდობის განმტკიცებისათვის“ საერთაშორისო ლენინური პრემიის ლაურეატი (1968). ნგუენ თი დინი — სტატია დიდი საბჭოთა ენციკლოპედიიდან (რუსული) ქართული საბჭოთა ენციკლოპედია, ტ. 7, თბ., 1984. — გვ. 359.
მანჯურია-კორეის მთები

მანჯურია-კორეის მთები — მთის სისტემა ჩრდილო-აღმოსავლეთ ჩინეთში, ჩრდილოეთ კორეასა და რუსეთში. სიგრძე 1000 კმ-ზე მეტი, სიგანე 500 კმ-მდე. გადაჭიმულია უსურის ხეობიდან ლიაოდუნის ნახევარკუნძულამდე. სიმაღლეები 1-2 ათას მეტრამდე. მაქსიმალური სიმაღლე 2744 მ (ვულკანი პექტუსანი). უმთავრესად აგებულია გრანიტებით, მეტამორფული ფიქლებითა და კირქვებით. ჩრდილო-აღმოსავლეთით განვითარებულია პალეოზოური ნაოჭა სტრუქტურები, სამხრეთ-დასავლეთით — კამბრიულისწინა სტრუქტურები. კაინოზოურში ადგილი ჰქონდა რღვევებსა და ბაზალტური ლავის ამონთხევას, რის შედეგადაც წარმოიშვა პლატოები და ზეგნები. აღმოჩენილია ქვანახშირის, რკინის მადნის, ფერადი ლითონების საბადოები. ჰავა ზომიერი, მუსონურია. ზაფხული თბილი იცის, ზამთარი — ცივი. ატმოსფერული ნალექების მაქსიმუმი ზაფხულშია. მანჯურია-კორეის მთების ცენტრალურ და აღმოსავლეთ რაიონებში გავრცელებულია წიწვოვანი და ფართოფოთლოვანი ტყეები; კალთების ქვედა ნაწილში — ბუჩქოვანი მცენარეულობა. მანჯურია-კორეის მთები — სტატია დიდი რუსული ენციკლოპედიიდან (რუსული)
გრინგო

გრინგო — სიტყვა რომელიც გამოიყენება ესპანურენოვან ქვეყნებში და ხშირად იხმარება ინგლისურენოვანი „უცხოელების“ დასახასიათებლად, განსაკუთრებით კი ამერიკელების მიმართ. ტერმინი ხშირად გამოიყენება როგორც დამამცირებელი მეტსახელი, მაგრამ იგი თავისთავად როგორც სიტყვა სრულებით არ არის დამამცირებელი. გრინგო ეს არის ჟარგონი, რომლის გამოყენებაც ხდება დამამცირებელი მხოლოდ შესაბამის გარემოებაში და მნიშვნელობა აქვს იმ კონტექსტს თუ როგორ, როდის და სად იხმარება. ↑ gringo. Cambridge Dictionaries Online. Cambridge University. ციტატა: „used in Latin American countries to refer to people from the US or other English-speaking countries“ ციტირების თარიღი: 20 February 201. ↑ gringo. definition of gringo. The Free Dictionary. ციტატა: „Used as a disparaging term for a foreigner in Latin America, especially an American or English person.“ ციტირების თარიღი: 20 February 2014. ↑ gringo. Merriam-Webster Dictionary. ციტატა: „a foreigner in Spain or Latin America especially when of English or American origin;“ ციტირების თარიღი: 20 February 2014. ↑ Gringo. Dictionary.com. ციტატა: „(in Latin America or Spain) a foreigner, especially one of U.S. or British descent.“ ციტირების თარიღი: 20 February 2014. ↑ gringo, ga. SM Diccionarios. დაარქივებულია ორიგინალიდან — 6 დეკემბერი 2013. ციტატა: „Persona nacida en los Estados Unidos de América (país americano)“ ციტირების თარიღი: 20 February 2014. ↑ gringo. Diccionario. El Mundo. ციტატა: „adj. y s. amer. Persona nacida en Estados Unidos, en especial la de habla inglesa“ ციტირების თარიღი: 20 February 2014.[მკვდარი ბმული] ↑ gringo, ga.. Diccionario de la lengua española. Real Academia Española. დაარქივებულია ორიგინალიდან — 4 ნოემბერი 2015. ციტატა: „Extranjero, especialmente de habla inglesa, y en general hablante de una lengua que no sea la española; Am. Mer., Cuba, El Salv., Hond. y Nic. estadounidense.“ ციტირების თარიღი: 20 February 2014. ↑ Roger Axtell, Essential Do's and Taboos (Hoboken, USA: John Wiley & Sons, Inc.), p. 164.
კავკასიის მხარის ხუთვერსიანი რუკა

კავკასიის ხუთვერსიანი რუკა — კავკასიის მხარის 1:210 000 მასშტაბის ტოპოგრაფიული რუკების კომპლექტი, გამოშვებული მეფის რუსეთის დროს. უშვებდნენ საბჭოთა პერიოდშიც. ხუთვერსიანი რუკა თბილისში გამოიცა რამდენიმეჯერ: პირელი 1869 წლის გამოშვება 55 კვადრატისაგან შედგებოდა. მეორე 1892 წლის გამოშვება 58 კვადრატისაგან შედგებოდა. 1902-1914 წლებში მოხდა მისი სრული განახლება, ხოლო კვადრატების რაოდენობამ 83 მიაღწია. 1913 წელს დ. პაგირევის მიერ გამოიცა «алфавитный указатель к пятиверстной карте», რომლის 307 გვერდზე ჩაიწერა 34 000 დასახელება გეოგრაფიული დასახელებისა. 1922-1923 წლებში მოხდა რუკების განახლება ახალი მონაცემების საფუძველზე, რის შედეგადაც კვადრატების რაოდენობა 89-მდე გაიზარდა. რუკები გამოიცემოდა 4 ფერში: კონტური — შავი, წყალი და მყინვარები — ლურჯი, რელიეფი — ყავისფერი და ტყეები — მწვანე ფერში. ერთვერსიანი რუკა ორვერსიანი რუკა სამვერსიანი რუკა კავკასიის მხარის ათვერსიანი რუკა Трест, «Геокартпром», Военно-топографического управления, Г.У.Р.К.К.А., каталог, 1930 Подробная карта Кавказского края с прилегающими частями Турции и Персии в масштабе 5 верст в дюйме. დაარქივებული 2016-03-16 საიტზე Wayback Machine. Карта Кавказа с прилегающими частями Турции и Персии (М 1:210 000) ↑ Д. Д. Пагирев. "алфавитный указатель к пятиверстной карте" 1913 г.
ლევან ურუშაძე

ლევან ურუშაძე (დ. 7 თებერვალი, 1964, თბილისი, საქართველოს სსრ, სსრკ — გ. 21 ოქტომბერი, 2013) — ქართველი ისტორიკოსი, პოლიტოლოგი და პუბლიცისტი. ისტორიის მეცნიერებათა დოქტორი (2006). საქართველოს ეროვნული მუზეუმის უფროსი მეცნიერ-თანამშრომელი, საბჭოთა ოკუპაციის მუზეუმის კურატორი, ხელოვნებისა და მეცნიერების მსოფლიო აკადემიის (WAAS) ნამდვილი წევრი. 1986 წელს დაამთავრა თბილისის ივანე ჯავახიშვილის სახელობის სახელმწიფო უნივერსიტეტის აღმოსავლეთმცოდნეობის ფაკულტეტი. 1986-1989 წლებში საქართველოს მეცნიერებათა აკადემიის ივანე ჯავახიშვილის სახელობის ისტორიისა და ეთნოლოგიის ინსტიტუტის წყაროთმცოდნეობის განყოფილების ასპირანტი; 1989-1995 წლებში ამავე განყოფილების მეცნიერ თანამშრომელი; 1991-1995 წლებში გაზეთის „თავისუფალი საქართველო“ კორესპონდენტი; 1991 წელს რადიო „თავისუფალი საქართველო“-ს პოლიტიკური მიმომხილველი; 1992-1993 წლებში გაზეთის „საქართველოს სამრეკლო“ პასუხისმგებელი მდივანი; 1992-1993 წლებში არალეგალური გამოცემის „ქართული აზრი“ ერთ-ერთი გამომცემელი; 1995 წლიდან დამოუკიდებელი საინფორმაციო-ანალიტიკური ბიულეტენის „ადამიანის უფლებები“ რედაქტორ-გამომცემელი. 2008 წლიდან მუშაობდა საქართველოს ოკუპაციის მუზეუმის დირექტორად. გამოქვეყნებული აქვს 150-ზე მეტი საგაზეთო წერილი. იგი იყო 130-ზე მეტი სამეცნიერო ნაშრომის, მათ შორის 8 მონოგრაფიის ავტორი. დაჯილდოებულია ღირსების ორდენით (გარდაცვალების შემდეგ). ლევან ურუშაძე ავტოსაგზაო შემთხვევისას გარდაიცვალა, 49 წლის ასაკში. ლევან ურუშაძე იყო ბიოფიზიკოსის ზურაბ ურუშაძისა და ბოტანიკოსის გურანდა ღვალაძის შვილი. 2005 წლიდან 2013 წლამდე იყო ქართული ვიკიპედიის მონაწილე; პირველი რედაქტირება ვიკიპედიის ქართულენოვან განყოფილებაში შეასრულა 2005 წლის 10 ივნისს, ხოლო უკანასკნელი — 2013 წლის 17 სექტემბერს. ვიკიპედიის ქართულენოვან განყოფილებაში დაწერილი აქვს 25 სტატია (ორი ანგარიშით) და განხორციელებული აქვს ასობით რედაქტირება. იყო ქართული ვიკიპედიის ერთ-ერთი პირველი რედაქტორი. ლევან ურუშაძე — საქართველოს ბიოგრაფიული ლექსიკონი ↑ 1.0 1.1 ლევან ურუშაძე — ქართველი ავტორები ↑ დოქტორი ლევან ურუშაძე (Curriculum Vitae) ↑ 3.0 3.1 პრეზიდენტმა ლევან ურუშაძე გარდაცვალების შემდეგ ღირსების ორდენით დააჯილდოვა[მკვდარი ბმული] ↑ ავტოავარიაში ლევან ურუშაძე დაიღუპა ↑ User Analysis for ლევზურ ↑ მომხმარებლის წვლილი ↑ Pages that have been created by a user ↑ Pages that have been created by a user
პირატის ჩანაწერები

პირატის ჩანაწერები (რუს. Записки Пирата) — საბჭოთა მოკლემეტრაჟიანი ანიმაციური ფილმი. გამოვიდა 1989 წელს. ფილმში მოთხრობილია ძაღლის ამბავი, რომელსაც პირატი ჰქვია. ფილმში გამოყენებულია პერსონაჟის დღიურები, სადაც იგი ცდილობს ცხოვრების აზრის დადგენას. ფილმის სცენარის რეჟისორია სერგეი ლუკნიცკი, ხოლო რეჟისორები და დამდგმელი მხატვრები — ანატოლი სოლინი და ინა პშენიშნაია. „პირატის ჩანაწერები“ საიტზე Animator.ru ↑ პირატი აქ გამოიყენება, როგორც სახელი, ავტორს არ აქვს მოცემული მითითებები მისი თარგმნის შესახებ, ამიტომ იგი არ ჟღერს, როგორც მეკობრე.
ტაფა

ტაფა — საჭმლის შესაწვავი მოწყობილობა. როგორც წესი, აქვს მრგვალი ფორმა. შესაძლოა, ჰქონდეს არ ჰქონდეს სახელურები, ან ჰქონდეს ერთი ან მეტი. მზადდება სხვადასხვა ლითონისგან, რომელიც იფარება ემალებით, ალუმინით, კერამიკით და ა.შ. ახლავს სახურავი, რომელიც მზადდება გამჭვირვალე ან არაგამჭვირვალე მასალებისგან. სახურავი გამოიყენება ქონის ან ზეთის შხეფების დასხმისგან ირგვლივ არსებული გარემოს დასაცავად. ტაფები გამოიყენებოდა ჯერ კიდევ უძველეს მესოპოტამიაში, მოგვიანებით კი - საბერძნეთის ტერიტორიაზეც. ↑ τάγηνον, Henry George Liddell, Robert Scott, A Greek-English Lexicon, on Perseus
ფანქარი

ფანქარი — ინსტრუმენტი, რომელიც წარმოადგენს სამაგრს, რომელშიც მოთავსებულია ნახშირი, გრაფიტი ან მშრალი საღებავი. გამოიყენება საწერად, სახატავად და ხაზვისთვის. დღეს პოპულარული ფანქრის პირველი სახე გაჩნდა XIV საუკუნეში. მიუხედავად იმისა, რომ მანამდე არსებობდა სპეციალურ სამაგრზე დამაგრებული მასალა (ძირითადად, ვერცხლის ან ტყვიის), XIV საუკუნეში გაჩნდა თიხის მსგავსი შავი ფიქალი. გრაფიტული ფანქრები გაჩნდა XVI საუკუნეში. ხის ფანქარი პირველად ნახსენებია 1683 წლის ერთ-ერთ დოკუმენტში. 1719 წელს გერმანიაში, ნიურნბერგთან დაიწყო გრაფიტული ფანქრების გამოშვება. როგორ მზადდება ფანქრები დაარქივებული 2013-10-24 საიტზე Wayback Machine. (ვიდეო)
ფინელები

ფინელები - ერი, ფინეთის ძირითადი მოსახლენი (4,65 მლნ). თვითწოდება „სუომალაისეტ“ (ფინ. suomalaiset). ფინეთის ძირითადი მოსახლეობა. ცხოვრობენ ასევე აშშ-ში—300 000, შვედეთში —300 000, კანადაში—50 000-ზე მეტი, რუსეთში —34,1 ათასი, ნორვეგიაში—20 ათასი, ესტონეთში—16,6 ათასი, უკრაინასა და ყაზახეთში—ათას-ათასამდე. ლაპარაკობენ ფინურ ენაზე. დამწერლობა ლათინური ანბანით. მორწმუნეთა უმეტესობა ლუთერანებია, არის მართლმადიდებელთა დიდი რაოდენობაც. ფინელი ხალხის წარმომავლობა ძველი ბალტიურ-ფინური ტომების ჩვ.წლთ.აღ-მდე მეორე ათასწლეულში თანამედროვე ფინეთის ტერიტორიაზე შეჭრასა და მკვიდრი საამების ჩრდილოეთით განდევნას და ნაწილობრივ ასიმილაციას უკავშირდება. უკვე მე-7 საუკუნეში ფინელები ფინეთ-კარელიის ტერიტორიის უდიდეს ნაწილს იკავებდნენ. ფინელი ერი ჩამოყალიბდა ორი ძირითადი ტომის—სუომისა და ჰიამეს შერწყმით, რასაც მოგვიანებით, კარელებიც დაემატა. სახელები: თვითწოდება - suomalaiset საერთო რაოდენობა: 5,43 მლნ, მათ შორის რუსეთის ფედერაციაში 47,1 ათ. (1989). ენა: ფინური. მორწმუნეები: პროტესტანტები (ლუთერანები). FTDNA Finland Geographic DNA Project The Finnish Heritage Museum of Fairport Harbor, Ohio, USA Folktinget Åbo Akademi დაარქივებული 2007-06-30 საიტზე Wayback Machine. Finno-Ugric media center დაარქივებული 2021-04-16 საიტზე Wayback Machine.
Repeat – The Best of Jethro Tull – Vol II

Repeat – The Best of Jethro Tull – Vol II, აგრეთვე ცნობილი როგორც Repeat: The Best of Jethro Tull, Vol. 2 ან Repeat: The Best of Jethro Tull - Vol II — ბრიტანული პროგრესული როკ-ჯგუფ ჯეთრო ტალის კომპილაციური ალბომი, გამოცემული 1977 წელს. მასში შეტანილია 1969-1975 წლებში ჯგუფის მიერ ჩაწერილი სიმღერები. ალბომი გამოსცა ლეიბლმა Chrysalis Records. ეს არის M.U. – The Best of Jethro Tull-ის გაგრძელება. ალბომში, გარდა სხვა სიმღერებისა, შეტანილია მანამდე გამოუცემელი „Glory Row“. ყველა სიმღერის ავტორი — იენ ანდერსონი, გარდა მითითებულისა. ↑ https://www.allmusic.com/album/r41778 ↑ Jethro Tull - Repeat - The Best of Jethro Tull - Vol II (1977) album review by Dave Connolly, credits & releases ↑ Larkin, Colin (2007). The Encyclopedia of Popular Music, 4th, Oxford University Press. ISBN 978-0195313734.  ↑ Kent, David (1993). Australian Chart Book 1970–1992, illustrated, St Ives, N.S.W.: Australian Chart Book, გვ. 155. ISBN 0-646-11917-6.  ↑ Worldwide album charts of Jethro Tull albums. Tsort.info. ციტირების თარიღი: 1 მაისი 2015 Jethro Tull - Repeat - The Best of Jethro Tull - Vol II (1977) დეივ კონოლის მიერ მიმოხილული ალბომი, ავტორობა და გამოცემები AllMusic.com-ზე Jethro Tull - Repeat - The Best of Jethro Tull - Vol II (1977) ალბომის გამოცემები და ავტორობა Discogs.com-ზე Jethro Tull - Repeat - The Best of Jethro Tull - Vol II (1977) მოსმენა Play.Spotify.com-ზე
ურო (მცენარე)

ურო (ლათ. Andropógon) — მარცვლოვანთა ოჯახის მრავალწლოვანი ბალახების 3 გვარი: Andropogon (150 სახეობა), Bothriochloa (25 სახეობა) და Dichan thium (15 სახეობა). სამივე უმეტესად გავრცელებულია ორივე ნახევარსფეროს ტროპიკებსა და სუბტროპიკებში. პირველი ორი — ორსავე ნახევარსფეროში, მესამე — აღმოსავლეთ ნახევარსფეროში. საქართველოში ბუნებრივად იზრდება Bothriochloa-ს 2 სახეობა: ჩვეულებრივი ურო (Bothriochloa ischaemum, სინონიმი Andropogon ischaemum) გვხვდება მთელ საქართველოში მთის შუა სარტყლამდე, უფრო მშრალ ადგილებში. აღმოსავლეთ საქართველოში, ისევე როგორც აღმოსავლეთ და სამხრეთ ამიერკავკასიაში, ქმნის მთისწინეთის ზონალურ მცენარეულობას — უროიანს, დასავლეთ საქართველოში გავრცელებულია მთა-ტყის სარტყლის ნატყევარ ადგილებში. კავკასიური ურო (Bothriochloa caucasiicus, სინონიმი Andropogon caucasicus) ასევე ყველგანაა გავრცელებული, მაგრამ უფრო მცირე რაოდენობით. ჩრდილოამერიკული ვირჯინიული ურო (Andropogon virginicus) გზადმოყოლილ სარეველად გავრცელდა აფხაზეთში. უროს ზოგან იყენებენ საკვებ და დეკორატიულ მცენარედ. სახოკია მ., ქართული საბჭოთა ენციკლოპედია, ტ. 10, თბ., 1986. — გვ. 178.
ურო...

ურო... (<ბერძნ. uron — შარდი) — რთული სიტყვის შემადგენელი ნაწილი; მიუთითებს კავშირზე შარდთან, საშარდე ორგანოებთან. მაგ., უროლოგია. ქართული საბჭოთა ენციკლოპედია, ტ. 10, თბ., 1986. — გვ. 178.
Ozzmosis

Ozzmosis — ბრიტანელი მძიმე მეტალ ვოკალისტ ოზი ოსბორნის მეშვიდე სტუდიური ალბომი. იგი გამოვიდა 1995 წლის 24 ოქტომბერს. ბრიტანეთის ჩარტში ალბომმა 22-ე, ხოლო აშშ-ში - მე-4 პოზიცია დაიკავა. ↑ ერლეუაინი, სტივენ თომას. Ozzmosis > Review. allmusic. ციტირების თარიღი: 11 December 2009. ↑ Eddy, Chuck. (24 November 1995) Ozzmosis Review. Entertainment Weekly. დაარქივებულია ორიგინალიდან — 24 სექტემბერი 2011. ციტირების თარიღი: 4 June 2012. ↑ http://www.sputnikmusic.com/review/46852/Ozzy-Osbourne-Ozzmosis/
აბდულა I (იორდანია)

აბდ ალ-ლაჰ იბნ ჰუსაინი, აბდულა I იბნ ჰუსეინი (არაბ. عبد الله الأول بن الحسين; დ. 1882, მექა — გ. 20 ივლისი, 1951, იერუსალიმი) — იორდანიის პირველი მეფე (1946–1951) და იორდანიის სამეფო დინასტია ჰაშიმიტების დამაარსებელი. მექის შერიფის — ჰუსაინის ძე. დაიბადა 1882 წელს მექაში. 1896 წელს სასწავლებლად გააგზავნეს ოსმალეთის სულთნის კარზე. 1909-1916 წლებში იყო ოსმალეთის პარლამენტის დეპუტატი და ვიცე-სპიკერი. 1916-1918 წლებში მეთაურობდა არაბთა ჯარის ნაწილებს, რომლებიც გარს შემოერტყნენ ჰიჯაზის თურქულ გარნიზონებს. 1920 წელს გამოაცხადეს ერაყის მეფედ, მაგრამ ერთი წლის შემდეგ გადადგა თავისი ძმის ფეისალ I-ის სასარგებლოდ. 1921-1946 წლებში, ინგლისელთა ხელშეწყობით გახდა ტრანსიორდანიის ამირა, 1946 წლის 25 მაისიდან — ტრანსიორდანიის (1950 წლიდან იორდანიის) მეფე. ცდილობდა ინგლისელთა კონტროლისათვის დაექვემდებარებინა არაბულ სახელმწიფოთა ლიგა. 1951 წლის 20 ივლისს პალესტინის ტერორისტული ორგანიზაციის წარმომადგენელმა ალ-აქსას მეჩეთის ზღურბლზე დაცხრილა. ქართული საბჭოთა ენციკლოპედია, ტ. 1, თბ., 1975. — გვ. 22. ვიკისაწყობში არის გვერდი თემაზე: აბდულა I (იორდანია) A genealogical profile of him
ნეზნაიკა მთვარეზე (ანიმაციური ფილმი)

„ნეზნაიკა მთვარეზე“ (რუს. Незнайка на Луне) — 1997-1999 წლების რუსული ანიმაციური ფილმი. შედგება 12 ნაწილისგან. პირველი ექვსი გამოვიდა 1997 წლის დეკემბერში, ხოლო სერიები 7-12 - 1999 წლის დეკემბერში. „ნეზნაიკა მთვარეზე“ არის ამავე სახელწოდების წიგნის ეკრანიზაცია, რომელშიც მოთხრობილია ნეზნაიკასა და მისი მეგობრების მთვარეზე მოგზაურობაზე. ფილმზე კონსულტანტის სახით მუშაობდა თედორე ხიტრუკი. „ნეზნაიკა მთვარეზე (ანიმაციური ფილმი)“ — კინოფილმების ინტერნეტ-მონაცემთა ბაზა (ინგლისური)
აფრიკის ერთობის ორგანიზაცია

აფრიკის ერთობის ორგანიზაცია — აფრიკის ქვეყნების გაერთიანება. 2002 წლის 9 ივლისს ეწოდა აფრიკის კავშირი. დაარსდა 1963 წელს აფრიკული ქვეყნების ერთიანობისა და სოლიდარობის, სუვერენიტეტის და ტერიტორიული მთლიანობის დაცვის თვალსაზრისით. ორგანიზაციის წევრობა შეეძლო აფრიკის ნებისმიერ დამოუკიდებელ სახელმწიფოს. შტაბ-ბინა - ადის-აბება. 1991 წლისთვის ორგანიზაციაში შედიოდა 48 სახელმწიფო:  ალჟირი  ანგოლა  ბენინი  ბოტსვანა  ბურკინა-ფასო  გამბია  განა  გვინეა  ჯიბუტი  ზამბია  ზიმბაბვე  ეგვიპტე  კაბო-ვერდე  კამერუნი  კენია  კომორის კუნძულები  კონგოს დემოკრატიული რესპუბლიკა  კონგოს რესპუბლიკა  კოტ-დ’ივუარი  ლესოთო  ლიბერია  ლიბია  მავრიტანია  მავრიკი  მადაგასკარი  მალავი  მალი  მოზამბიკი  ნამიბია  ნიგერი  ნიგერია  რუანდა  სან-ტომე და პრინსიპი  ესვატინი  სეიშელის კუნძულები  სომალი  სიერა-ლეონე  სუდანი  ტანზანია  ტოგო  ტუნისი  უგანდა  ცენტრალური აფრიკის რესპუბლიკა  ჩადი  ეკვატორული გვინეა  ერიტრეა  ეთიოპია  სამხრეთ აფრიკის რესპუბლიკა (ორგანიზაციაში გაწევრიანდა 1994 წელს.) "OAU After Twenty Years" Pub. Praeger; ISBN 0-03-062473-8; (May 1984) "Africa's First Peacekeeping Operation: The OAU in Chad, 1981-1982" by Terry M. Mays, Pub. Praeger; ISBN 0-275-97606-8; (30 April 2002) "African Exodus: Refugee Crisis, Human Rights, & the 1969 OAU Convention" by Chaloka Beyani, Chris Stringer, Pub. Lawyers Committee for Human Rights; ISBN 0-934143-73-0; (July 1995) CEC.rwanda2.free.fr, რუანდის გენოციდის ანგარიში. Black-king.net დაარქივებული 2008-10-08 საიტზე Wayback Machine. , ჰაილე სელასიე I speaks at the OAU conference, Addis Ababa, 1963
იური ოლეშა

იური ოლეშა (რუს. Ю́рий Ка́рлович Оле́ша) (დ. 3 მარტი, 1899, ამჟამად კიროვოგრადი — გ. 10 მაისი 1960, მოსკოვი) — რუსი და საბჭოთა მწერალი-პროზაიკოსი, პოეტი, დრამატურგი და სატირიკოსი. მისი მეუღლე იყო ოლგა სუოკი. იგი იქცა საბავშვო რომანის „სამი მსუქანი“ ერთ-ერთი პერსონაჟის, ცირკის მსახიობ სუოკის პროტოტიპად. „სამი მსუქანის“ მიმოხილვა ოლეშას არქივის ნუსხა დაარქივებული 2016-03-04 საიტზე Wayback Machine. ↑ 1.0 1.1 1.2 Большая российская энциклопедия — Москва: Большая российская энциклопедия, 2004. <a href="https://wikidata.org/wiki/Track:Q1768199"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 2.0 2.1 ПроДетЛит — 2019. <a href="https://wikidata.org/wiki/Track:Q124821483"></a> ↑ 3.0 3.1 Олеша Юрий Карлович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 10.0 10.1 10.2 The Fine Art Archive — 2003. <a href="https://wikidata.org/wiki/Track:Q10855166"></a> ↑ Русская литература XX века. Прозаики, поэты, драматурги / под ред. Н. Н. Скатов — 2005. — С. 694–696. — ISBN 5-94848-262-6 <a href="https://wikidata.org/wiki/Track:Q124467367"></a><a href="https://wikidata.org/wiki/Track:Q124518167"></a><a href="https://wikidata.org/wiki/Track:Q4421639"></a>
კარიკისა და ვალიას არაჩვეულებრივი თავგადასავლები

კარიკისა და ვალიას არაჩვეულებრივი თავგადასავლები (რუს. Необыкновенные приключения Карика и Вали) — მწერალ იან ლარის სათავგადასავლო საბავშვო წიგნი. დაიწერა და გამოიცა 1937 წელს. 1987 წელს გადაღებული იქნა ფილმის სახით, ხოლო 2005 წელს გამოვიდა ანიმაციური ფილმიც. ყურადღება!  ქვემოთ მოყვანილია სიუჟეტის და/ან დასასრულის დეტალები. და და ძმა, კარიკი და ვალია, იკარგებიან. დედა და ბებია მათ შინ აღელვებულები ელიან. დედას ქუჩაში ხვდება ფოტოგრაფი შმიდტი, თავისი ძაღლით. დედა მას აძლევს ბავშვების სათამაშოს და ქუდს. ძაღლი შმიდტს მიიყვანს პროფესორ ივანე ენოტოვის ბინასთან, მაგრამ პროფესორი თავს იკავებს ბავშვების შესახებ საუბრისგან. იმავე დღეს, რამდენიმე საათით ადრე, კარიკს, რომელიც ენოტოვის ნაცნობია, პროფესორთან ბინაში მოჰყავს ვალია. ისინი ერთად ათვალიერებენ პროფესორის ლაბორატორიას და შემთხვევით სვამენ მის მიერ მომზადებულ სითხეს. უეცრად ისინი ზომაში იცვლებიან და ფანჯრის რაფაზე უძრავად გაშეშებულ ნემსიყლაპიაზე უფრო მომცროებად იქცევიან. კარიკს ახსენდება პროფესორის ექსპერიმენტი, რომელსაც იგი კურდღელზე ატარებდა. ამ დროს შინ ბრუნდება პროფესორი. ბავშვები ცდილობენ, ხმა გააგონონ, მაგრამ მას არ ესმის ხდება. ისინი ადიან ნემსიყლაპიაზე და კვლავ ყვირიან. ამ დროს მწერი მოძრაობას იწყებს და ბავშვებთან ერთად გაფრინდება ახლოს მდებარე ტბასთან. მიხვდება რა, რა მოხდა, პროფესორი ენოტოვი გადაწყვიტავს, დაპატარავდეს და თავად მოძებნოს ბავშვები. ტბასთან გასული, იგი აგრეთვე ტოვებს პატარა კოლოფს გამადიდებელი ფხვნილით. მწერების სამყაროში მოხვედრილი ბავშვები, პროფესორთან ერთად, რომელიც მათ მოგვიანებით პოულობს, მოგზაურობენ კოლოფამდე, შეისწავლიან მრავალი მწერის ბუნებას - როგორც მათთან შეხვედრით, ასევე პროფესორისგან. საბოლოოდ ისინი შინ ბრუნდებიან, ხოლო პროფესორი იქცევა ნამდვილ სენსაციად. წიგნი ბიბლიოთეკაში „ალდებარანი“ დაარქივებული 2009-07-31 საიტზე Wayback Machine. ინფორმაცია საიტზე „ფანტასტიკის ლაბორატორია“
ლგბტ

ლგბტ (ინგლ. LGBT) — აკრონიმი, რომელიც ინგლისურ ენაში ლესბოსელი, გეი, ბისექსუალი და ტრანსგენდერი ადამიანების აღსანიშნავად შეიქმნა. ტერმინი 1990-იანი წლებიდან გამოიყენება და „ლგბ“ აბრევიატურის ადაპტაციაა, რომელმაც 1980-იანი წლების მეორე ნახევრიდან სიტყვა „გეი“ ჩაანაცვლა; ეს უკანასკნელი იმ დროს სრულიად ლგბტ საზოგადოების აღმნიშვნელ ტერმინად გამოიყენებოდა. ეს ცვლილება გამოწვეულ იქნა გავრცელებული აზრით, რომლის მიხედვითაც „გეი საზოგადოება“ არ მოიცავდა ყველა არსებულ სექსუალურ იდენტობას. აშშ-ში და სხვა ინგლისურენოვან ქვეყნებში ეს აბრევიატურა შემდგომში ფართოდ გავრცელდა სხვადასხვა სექსუალური იდენტობის მქონე ადამიანთა თვითაღნიშვნისთვის და მიღებულ იქნა სექსუალობაზე და გენდერულ იდენტობაზე დაფუძნებული საზოგადოებრივი ცენტრის უმრავლესობის და მედიის მიერ. ლგბტ აგრეთვე გამოიყენება ისეთ ქვეყნებშიც, რომელთა ენებში ეს აბრივიატურა მრავალმნიშვნელოვანია, მაგალითად საფრანგეთში. ზოგიერთ ვარიაციაში ტერმინს ასობგერა ქ ემატება მათ აღსანიშნავად, ვინც საკუთარ თავს ქვიარად თვლის. ტერმინები ლგბტქ და „ქვიარი“ ხშირად ურთიერთშენაცვლებადია და გამოიყენება სექსუალური ორიენტაციის, გენდერული იდენტობისა და გენდერული თვითგამოხატვის მქონე ადამიანთა მრავალფეროვნების ხაზგასასმელად. ქვიარი არის ე.წ. ქოლგა ტერმინი. ის ლგბტქ+ საზოგადოების ნებისმიერ წარმომადგენელს შეიძლება ესადაგებოდეს. ტერმინი უფრო ზოგადი და მრავლის მომცველია, ანუ გამოიყენება არა მხოლოდ ექსკლუზიურად ლესბოსელ, გეი, ბისექსუალ ან ტრანსგენდერ ადამიანთა აღსანიშნავად, არამედ არაჰეტეროსექსუალ ან არასისგენდერი ადამიანთა აღსანიშნავადაც. ტერმინი ლგბტქ 1996 წლიდანაა დარეგისტრირებული. რიგ შემთქვებში ასობგერა ქ ასევე შეიძლება გამოიყენებოდეს ტერმინ „Questioning“-ის აღსანიშნავადაც და გულისხმობს იმ პირებს, ვინც საკუთარ სექსუალურ ორიენტაციასა და/ან გენდერულ იდენტობას ეჭვის ქვეშ აყენებს. ის თუ რამდენად ღიად აღიარებენ ან არ აღიარებენ საკუთარ იდენტობას ლგბტ პირები დამოკიდებულია მათ სახცოვრებელ გარემოში არსებული ლგბტ უფლებების მდრომარეობაზე. ↑ Acronyms, initialisms & abbreviations dictionary, Volume 1, Part 1uu Gale Research Co., 1985, ISBN 978-0-8103-0683-7. Factsheet five, Issues 32–36, Mike Gunderloy, 1989 ↑ Swain, Keith W.. (21 June 2007) Gay Pride Needs New Direction. Denver Post. ციტირების თარიღი: 2008-07-05. ↑ National Lesbian & Gay Journalists Association: Stylebook Supplement on LGBT Terminology, NLGJA 2008. Stylebook Supplement ↑ დაარქივებული ასლი. დაარქივებულია ორიგინალიდან — 2021-04-15. ციტირების თარიღი: 2020-06-02. ↑ Shankle, Michael D. (2006). The Handbook of Lesbian, Gay, Bisexual, and Transgender Public Health: A Practitioner's Guide To Service. Haworth Press. ISBN 1-56023-496-2.  ↑ (2008-11-01) The Santa Cruz County in-queery, Volume 9, Santa Cruz Lesbian, Gay, Bisexual & Transgendered Community Center, 1996. Books.google.com. ციტირების თარიღი: 2011-10-23.  ↑ დაარქივებული ასლი. დაარქივებულია ორიგინალიდან — 2015-03-11. ციტირების თარიღი: 2014-05-16.
ლიტია

ლიტია (სლოვენ. Litija; გერმ. Littai) — ქალაქი ცენტრალურ სლოვენიაში. ის მდებარეობს ისტორიულ რეგიონში ზედა კარნიოლაში, დედაქალაქ ლუბლიანადან სამხრეთით, მდინარე სავას ორივე ნაპირზე. ქალაქში დაახლოებით 6,500 ადამიანი ცხოვრობს. ვიკისაწყობში არის გვერდი თემაზე: ლიტია ოფიციალური გვერდი (სლოვენიურად) Litija გეოპედიაზე დაარქივებული 2019-09-14 საიტზე Wayback Machine. (ინგლისურად) ↑ 1.0 1.1 Litija, Litija. Place Names. Statistical Office of the Republic of Slovenia. დაარქივებულია ორიგინალიდან — 3 მარტი 2016. ციტირების თარიღი: 20 February 2013. ↑ Leksikon občin kraljestev in dežel zastopanih v državnem zboru, vol. 6: Kranjsko. 1906. Vienna: C. Kr. Dvorna in Državna Tiskarna, pp. 90, 92–93.